**ΠΑΝΕΠΙΣΤΗΜΙΟ ΘΕΣΣΑΛΙΑΣ**

**ΠΡΟΚΗΡΥΞΗ**

**ΠΛΗΡΩΣΗΣ ΘΕΣΕΩΝ ΚΑΘΗΓΗΤΩΝ**

**ΣΧΟΛΗ ΘΕΤΙΚΩΝ ΕΠΙΣΤΗΜΩΝ**

**ΤΜΗΜΑ ΜΑΘΗΜΑΤΙΚΩΝ**

 3ο Χ.Λ.Μ. Π.Ε.Ο. Λαμίας – Αθήνας, 35100, Λαμία, τηλ. 2231060196, email: g-math@uth.gr, Αρμόδια: Ζωή Φυσέκη

Μια (1) κενή οργανική θέση Καθηγητή πρώτης βαθμίδας ή βαθμίδας Αναπληρωτή Καθηγητή, με γνωστικό αντικείμενο **«Μαθηματική Ανάλυση».** (Αρ. Πρωτ.: 17380/25/ΓΠ2/17-06-2025, Φ.Ε.Κ. 2424/2025 τ. Γ΄, ΑΔΑ: 9Β2Τ469Β7Ξ-ΘΤΠ, Κωδικός Ανάρτησης **«ΑΠΕΛΛΑ»:APP49314** Καθηγητή Πρώτης βαθμίδας και **«ΑΠΕΛΛΑ»: APP49318** Αναπληρωτή Καθηγητή

**ΠΕΡΙΓΡΑΦΗ ΘΕΣΗΣ:**

«Το γνωστικό αντικείμενο «Μαθηματική Ανάλυση», αφορά τον έναν από τους θεμελιώδης κλάδους των Μαθηματικών, με τεράστια ευρύτητα, συμπεριλαμβάνοντας κρίσιμες περιοχές των Θεωρητικών και των Εφαρμοσμένων Μαθηματικών, όπως Αρμονική Ανάλυση, Γεωμετρική Ανάλυση, Διαφορικές Εξισώσεις με μεθόδους Μαθηματικής Ανάλυσης, Αριθμητική Ανάλυση με αυστηρές μαθηματικές μεθόδους, Εργοδική Θεωρία, Κυρτή Ανάλυση, Μιγαδική Ανάλυση, Ολική Ανάλυση και Ανάλυση επί Πολλαπλοτήτων, Συναρτησιακή Ανάλυση, Τοπολογία, Θεωρία Δυναμικού, Θεωρία Μέτρου, Γεωμετρική Θεωρία Μέτρου, Θεωρία Τελεστών, Θεωρία Πιθανοτήτων και Στοχαστικές Διαδικασίες με μεθόδους Μαθηματικής Ανάλυσης, Πιθανοθεωρητικές Μεθόδους Μαθηματικής Ανάλυσης, ώστε να διδάσκονται με επάρκεια τα υποχρεωτικά ή/και επιλογής μαθήματα του Προγράμματος Σπουδών του Τμήματος, τα οποία εμπίπτουν στις παραπάνω περιοχές του γνωστικού αντικειμένου και να υπάρξει ερευνητική ανάπτυξή τους».

**ΣΧΟΛΗ ΕΠΙΣΤΗΜΩΝ ΥΓΕΙΑΣ**

**ΤΜΗΜΑ ΙΑΤΡΙΚΗΣ,** Πανεπιστημίου 3, Βιόπολις, Τ.Κ. 41500, Λάρισα, τηλ. 2410 685703, e-mail: g-med@med.uth.gr, αρμόδια υπάλληλος, κ. Κοντογιάννη Αρετή.

**ΤΟΜΕΑΣ ΝΕΥΡΟΛΟΓΙΑΣ ΚΑΙ ΑΙΣΘΗΤΗΡΙΩΝ ΟΡΓΑΝΩΝ**

Μια (1) κενή οργανικήθέση καθηγητή στη βαθμίδα του **Επίκουρου Καθηγητή με θητεία,** με γνωστικό αντικείμενο **«Οφθαλμολογία»** (αρ. πρωτ. 16954/25/ΓΠ/11-06-2025, ΦΕΚ 2244/2025/τ.Γ΄, **ΑΔΑ:** ΨΙΨΧ469Β7Ξ-ΧΘΡ)

**ΚΩΔΙΚΟΣ ΑΠΕΛΛΑ:** **APP48826**

**ΠΕΡΙΓΡΑΦΗ ΘΕΣΗΣ**

Το γνωστικό αντικείμενο Οφθαλμολογία περιλαμβάνει θεωρητικές γνώσεις διαγνωστικής μεθοδολογίας, κλινικές και χειρουργικές δεξιότητες που αφορούν στην έρευνα αλλά και την διάγνωση και την κλινική αντιμετώπιση (συντηρητική και επεμβατική) του πλήρους φάσματος των παθήσεων του οφθαλμού, των εξαρτημάτων και της οπτικής οδού με ιδιαίτερη έμφαση στην διαγνωστική και χειρουργική αντιμετώπιση των γλαυκωμάτων. Η θέση αυτή απαιτεί σημαντική και μακρόχρονη κλινική εμπειρία στο φάσμα της Οφθαλμολογίας κυρίως σε τριτοβάθμιο Νοσοκομείο καθώς και πολυετή εκπαιδευτική εμπειρία τόσο σε προπτυχιακό όσο και σε μεταπτυχιακό επίπεδο. Η προπτυχιακή διδασκαλία περιλαμβάνει διαλέξεις, συμπληρωματικό ηλεκτρονικό υλικό στο e-class και υποχρεωτική κλινική άσκηση.

**ΣΧΟΛΗ ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ**

**ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ,** Αργοναυτών & Φιλελλήνων, 38221, Βόλος, τηλ. 24210 74897, e-mail: g-pre@uth.gr , αρμόδια υπάλληλος κ. Κοντοκώστα Αθηνά.

Μια (1) κενή οργανικήθέση καθηγητή στη βαθμίδα του **Επίκουρου Καθηγητή με θητεία,** με γνωστικό αντικείμενο **«Μεθοδολογία Εκπαιδευτικής Έρευνας»** (αρ. πρωτ. 18266/25/ΓΠ**/**24-06-2025, ΦΕΚ 2461/2025/τ.Γ΄, **ΑΔΑ:** 6ΝΗΡ469Β7Ξ-1ΨΔ)

**ΚΩΔΙΚΟΣ ΑΠΕΛΛΑ: APP49317**

**ΠΕΡΙΓΡΑΦΗ ΘΕΣΗΣ**

Η Μεθοδολογία Εκπαιδευτικής Έρευνας αποτελεί θεμελιώδες πεδίο των Επιστημών της Αγωγής, καθώς στοχεύει στην ανατροφοδότηση των εκπαιδευτικών διαδικασιών μέσα από τη συστηματική συλλογή, ανάλυση και ερμηνεία δεδομένων με ποσοτικές, ποιοτικές και μεικτές μεθόδους, χωρίς να υιοθετεί μονοδιάστατη προσέγγιση. Εστιάζει τόσο σε προηγμένες στατιστικές τεχνικές, όσο και στη χρήση ποιοτικών προσεγγίσεων προσαρμοσμένες ειδικά στο πλαίσιο της Αγωγής και της Εκπαίδευσης. Στηρίζεται στην επιστημονική τεκμηρίωση της εκπαιδευτικής έρευνας, προάγοντας τη σύνδεση παιδαγωγικών θεωριών και πράξης, ενώ αξιοποιεί σύγχρονα εργαλεία με έμφαση στον έλεγχο της εγκυρότητας και της αξιοπιστίας. Ιδιαίτερη σημασία αποδίδεται στην πολυπλοκότητα και την πολυδιάστατη φύση των εκπαιδευτικών φαινομένων, με έμφαση στο πλαίσιο της Πρωτοβάθμιας Εκπαίδευσης. Βασική επιδίωξη είναι η κατάρτιση φοιτητών/τριών στις μεθόδους και τεχνικές της εμπειρικής έρευνας, και συνεπώς είναι σημαντική η ύπαρξη συστηματικών σπουδών στις Επιστήμες της Αγωγής, ώστε να διασφαλίζεται η βαθιά κατανόηση του εκπαιδευτικού πεδίου και των ιδιαιτεροτήτων της σχολικής, εκπαιδευτικής και διδακτικής πράξης.

Η προθεσμία υποβολής υποψηφιοτήτων και δικαιολογητικών λήγει στις **10-09-2025.**

Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μέσω του ηλεκτρονικού συστήματος ΑΠΕΛΛΑ (http://apella.minedu.gov.gr) μέσα σε αποκλειστική προθεσμία δύο (2) μηνών από την ημερομηνία του εγγράφου της ανακοίνωσης της δημοσίευσης της προκήρυξης αυτής στον Ημερήσιο Τύπο μαζί με όλα τα αναγκαία για την κρίση δικαιολογητικά.

 Μαζί με την αίτηση πρέπει να υποβάλουν:

 1. Αντίγραφο δελτίου αστυνομικής ταυτότητας ή διαβατηρίου.

 2. Αντίγραφο των πτυχίων και των τίτλων σπουδών τους. Αν οι τίτλοι σπουδών έχουν χορηγηθεί από Α.Ε.Ι. της αλλοδαπής, θα πρέπει να φέρουν τις νόμιμες θεωρήσεις και να συνοδεύονται από επίσημες μεταφράσεις και τότε ακολουθείται η διαδικασία της παρ. 4 του άρθρου 304 με τα ειδικώς οριζόμενα στο άρθρο 307 του ν. 4957/2022 (Α΄141), όπως αντικαθίστανται με την παρ. 2 του άρθρου 36 του ν.5029/2023(Α’55).

 3. Βιογραφικό σημείωμα.

 4. Αναλυτικό Υπόμνημα για τα υποβαλλόμενα πρωτότυπα επιστημονικά δημοσιεύματα.

 5. Διδακτορική Διατριβή και άλλα επιστημονικά δημοσιεύματα.

 Οι υποψήφιοι επίσης οφείλουν να αναρτούν στο Πληροφοριακό σύστημα ΑΠΕΛΛΑ και όλα τα απαραίτητα για την κρίση πρόσθετα δικαιολογητικά τα οποία πιστοποιούν τα προβλεπόμενα στις παρ. 1 και 2 του άρθρου 9 του ν. 4521/2018 (Α΄ 38) προσόντα εκλογής.

 Η ως άνω αίτηση υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρονικά στο πληροφοριακό σύστημα ΑΠΕΛΛΑ. Η μη υποβολή της κατά τα ανωτέρω αίτησης εντός της ταχθείσης από την προκήρυξη προθεσμίας συνιστά λόγο απαραδέκτου της αίτησης.

Ο υποψήφιος που θα επιλεγεί για τη συγκεκριμένη θέση υποχρεούται να καταθέσει:

 • Πιστοποίηση Υγείας για διορισμό, με προσκόμιση σχετικών ιατρικών πιστοποιητικών κατόπιν παραπεμπτικού εγγράφου της υπηρεσίας του Πανεπιστημίου που θα προβεί στην έκδοση της τελικής πράξης διορισμού.

 • Το πιστοποιητικό γέννησης θα αναζητηθεί αυτεπαγγέλτως από την Υπηρεσία που θα προβεί στην έκδοση της τελικής πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλλεται πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.

 • Το αντίγραφο Ποινικού Μητρώου δικαστικής χρήσης και το πιστοποιητικό στρατολογικής κατάστασης τύπου Α΄ θα αναζητηθούν αυτεπαγγέλτως από την Υπηρεσία που θα προβεί στην έκδοση της τελικής πράξης διορισμού.

 Με Υπεύθυνη Δήλωση του ν. 1599/1986, οι υποψήφιοι δεσμεύονται ότι θα έχουν εκπληρώσει τις στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της Πρυτανικής πράξης διορισμού τους. Το κώλυμα της μη εκπλήρωσης των στρατιωτικών υποχρεώσεων δεν ισχύει για πολίτες κράτους-μέλους της Ευρωπαϊκής Ένωσης, στο οποίο δεν προβλέπεται όμοιο κώλυμα διορισμού.

 Οι ανωτέρω πολίτες οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών Ελληνικού A.E.I., ή απολυτήριο Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1΄ επιπέδου από το Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της Ελληνικής γλώσσας.

 Η προκαλούμενη δαπάνη της οποίας το ύψος δεν μπορεί να προσδιοριστεί θα βαρύνει τον προϋπολογισμό του Υπουργείου Παιδείας, Θρησκευμάτων και Αθλητισμού (ΑΛΕ 2120101005 και ΑΛΕ 2190201099 του ειδ. Φορέα 1020-905).

|  |
| --- |
|  Ο ΠΡΥΤΑΝΗΣΚαθηγητής ΧΑΡΑΛΑΜΠΟΣ ΜΠΙΛΛΙΝΗΣ |